တားမတ် အန်ဒရူး

တားမတ်စ် ဟိရန် အန်ဒရူးဇ် () သည် အမေရိကန်ပြည်ထောင်စု၊ မိန်းပြည်နယ်မှ ဒီမိုကရက်တစ်ပါတီဝင်ဟောင်း တစ်ဦးဖြစ်သည်။ ထို့အပြင် မြန်မာနိုင်ငံလူ့အခွင့်ရေးဆိုင်ရာအခြေနေများအတွက် အထူးကိုယ်စားလှယ်လည်း ဖြစ်၏ ။

၁၉၇၆ တွင် ဘိုးဒင်ကောလိပ် (Bowdoin College) မှ ဘွဲ့ရရှိခဲ့ကာ အယ်လ်ဖာ ရိုး အပ်ဆိုင်းလန် (Alpha Rho Upsilon) ကျောင်း လူမှုရေးအသင်း၏ အဖွဲ့ဝင်ဟောင်းတစ်ဦးလည်းဖြစ်သည်။ ၁၉၈၃ မှ ၁၉၈၅ အထိ မိန်းပြည်နယ် အောက်လွှတ်တော် (Maine House of Representatives) ၊ ၁၉၈၅ မှ ၁၉၉၀ အထိ ယင်းပြည်နယ်၏ အထက်လွှတ်တော် (Senate ) တို့တွင် ဆောင်ရွက်ခဲ့၍ အမေရိကန်ပြည်ထောင်စု အောက်လွှတ်တော်တွင် သက်တမ်းနှစ်ခုကြာ တာဝန်ထမ်းခဲ့သည်။

၁၉၉၄ တွင် အောက်လွှတ်တော်၌ ဝင်ရောက်အရွေးမခံတော့ဘဲ အထက်လွှတ်တော်တွင် ပါဝင်မည်ဟု ကြေညာခဲ့သည်။ သို့သော် ရစ်ပါဘလစ်ကန်ပါတီမှ ပြိုင်ဘက် Olympia Snowe ကို မဲအရေအတွက်သိသိသာသာဖြင့် ရှုံးနိမ့်ခဲ့၏ ။

အန်ဒရူးဇ်သည် ၂၀၀၁ ခုတွင် "အောင်ဆန်းစုကြည်နှင့် မြန်မာပြည်သူလူထုအတွက် နိုဘဲလ်ငြိမ်းချမ်းရေးဆု လှုပ်ရှားမှု" (The Nobel Peace Laureate Campaign for Aung San Suu Kyi and the People of Burma) ၏ အထွေထွေအတွင်းရေးမှူးအဖြစ် တာဝန်ယူခဲ့ပြီး ဥရောပ-မြန်မာ ကွန်ရက်နှင့် ပြည်ထောင်စုမြန်မာနိုင်ငံတော် အမျိုးသားညွန့်ပေါင်းအစိုးရတို့အတွက် အတိုင်ပင်ခံအဖြစ်လည်း ဆောင်ရွက်ခဲ့ပေသည်။ ထို့နောက် Win Without War ညွန့်ပေါင်းအဖွဲ့အစည်း ၏ အမျိုးသားညွှန်ကြားရေးမှူး (National Director) အဖြစ် တာဝန်ယူခဲ့သည်။ ထို့နောက်ဆောင်ရွက်ခဲ့သည်များမှာ Council for a Livable World အဖွဲ့၏ ငြိမ်းချမ်းရေးဆောင်ရွက်မှုကော်မတီ (PeacePAC) တွင် ဥက္ကဋ္ဌ၊ အမေရိကန်နိုင်ငံခြားရေးမူဝါဒ ပြုပြင်ပြောင်းလဲရေးအုပ်စု Just Foreign Policy တွင်လည်း တာဝန်ယူခဲ့သည်။

၂၀၁၆ တွင် Unitarian Universalist Service Committee ၏ အမှူဆောင်အရာရှိချုပ် (CEO) ဖြစ်လာခဲ့သည်။ အန်ဒရူးဇ်သည် အမျိုးသား ဒီမိုကရက်တစ် အဖွဲ့နှင့်အတူတွဲ၍ နိုင်ငံတကာအရေးကိစ္စများနှင့် ကမ္ဘောဒီးယား၊ အင်ဒိုနီးရှား၊ အယ်လ်ဂျီးရီးယား၊ ခရိုအေးရှား၊ ဆားဘီးယား၊ ယူကရိန်း၊ ယီမင် (ယဲမင်) နှင့် မြန်မာနိုင်ငံတို့အပါအဝင် နိုင်ငံအချို့ရှိ နိုင်ငံရေးပါတီများ၊ NGO များ၊ လွှတ်တော်အဖွဲ့ဝင်များနှင့်လည်း ပူးပေါင်းဆောင်ရွက်ခဲ့ဖူးငည်။

မှတ်စု

ကိုးကား

၁၉၅၃ မွေးဖွားသူများ
သက်ရှိထင်ရှားပုဂ္ဂိုလ်များ